**Szakmai kutatómunka**

**A projekt keretében sor kerül egy szakmai kutatásra is**, **amelynek célja** **a fiatalok gyermekvállalását gátló tényezőknek a feltárása, valamint a szakmai szervezeteknek a gyermekvállalás ösztönzésében betöltött szerepének vizsgálata. A kutatást a Nemzetstratégiai Kutatóintézet munkatársai végzik el.**

A projekt során szeretnénk megcélozni azokat a szakmai szervezeteket, mindazon szakemberek körét, akik az ifjúság- és családsegítés terén állami és nem állami intézményekben tevékenykednek, és hozzá tudnak járulni ahhoz az ismeretátadáshoz, amely a projekt céljainak elérése érdekében szükséges.

A projekt eredményeként létrejövő szakmai ajánlások és iránymutatások gyűjteménye kézikönyvszerű útmutatóul fog szolgálni mind a szakpolitika érintett területén tevékenykedő szakembereknek, mind pedig a hasonló problémákkal küzdő hasonló szervezetek számára határon innen és túl, akár az egész Kárpát-medencére kiterjedően.

Az első mérföldkőben megvalósult a Kutatási tevékenység 1. fázisa- , az előkészületek, a kérdőívezés-100 magyarországi és 50 felvidéki kérdőív kitöltése, a feldolgozásának megkezdése, kutatási előrehaladási jelentés megírása.

